เรื่องร้องเรียน (ความปลอดภัย,ถนน,ร้องเรียน,ความสะอาด) วันที่ 2023-09-11 09:56:54 — แขวงอนุสาวรีย์ เขตบางเขน กรุงเทพมหานคร
พหลโยธิน​ซอย​ 53​ แยก​ 13​   บางเขน
ขอความกรุณาท่านผู้ว่าชัชชาติ​ พิจารณาไม่ให้มีการอนุญาตก่อสร้างหอพักเพิ่มเติมอีกในซอยนี้  เนื่องจาก  ขณะนี้ในซอยแยก13 หนาแน่นไปด้วยหอพักจำนวนมากแล้ว  ถึง10หอ ตั้งอยู่ทั้งด้านซ้ายและขวาของซอย ขณะที่มีบ้านเดี่ยวอยู่อาศัย จำนวน10หลัง  โดยระยะทางตั้งแต่ต้นซอยแยก​ 13​ จนถึงท้ายซอย​แยก​ 13​ ยาวเพียงประมาณ120 ม.​ ถนนกว้างประมาณ 2.7 ม.    ขณะนี้บ้านอยู่อาศัยบางหลังถูกขนาบด้วยหอพักสูง ทั้งด้านซ้าย และ/หรือด้านขวา  และ/หรือด้านหลัง  (ซึ่งเป็นหอที่อยู่แยก​ 11​ หรือ​แยก​ 15​)   ทำให้ ประชาชนผู้อยู่อาศัยบ้านเดี่ยวในซอยนี้ จำต้องอดทน  ต่อสภาพแวดล้อมที่ย่ำแย่มากขึ้นทุกวัน   ทั้งๆที่พวกเราซื้อที่ดินมาปลูกบ้านอยู่อาศัย อยู่อย่างสงบสุขมาก่อน  
    การที่มีหอพักสูงจำนวนมาก  สร้างปัญหา ความเดือดร้อน หลายเรื่องให้กับผู้อยู่อาศัยปกติ  เช่น
- ทำให้ลมไม่พัดผ่าน    อากาศร้อนอบอ้าว
-ผู้เช่าหอ โยนขยะลงมาจากหอพักที่สูงกว่ามาเข้าบริเวณบ้านอยู่อาศัย   
-ขยะมากล้น เกลื่อน ส่งกลิ่นเหม็นทั่วบริเวณ
-ผู้เช่าหอ จอดรถกีดขวางถนนส่วนกลาง   ทำให้ผู้อยู่อาศัยเข้าออกลำบาก
-กลางคืนส่งเสียงดังรบกวนผู้อยู่อาศัย ฯลฯ
-ผู้เช่าหอขับรถเร็วขาดความระมัดระวัง  อันตรายต่อคนเดินเข้าออกบ้าน  เป็นต้น
     ถ้ามีการอนุญาตให้สร้างหอเพิ่มอีก  ผู้อยู่อาศัยในแยก13   จะเดือดร้อนจากปัญหาแสนสาหัส ที่มีอยู่แล้ว เพิ่มขึ้นไปอีก  ตั้งแต่เริ่มก่อสร้าง จนสร้างเสร็จ  ตามมาด้วยผู้มาเช่าอยู่อาศัยหอจะเพิ่มขึ้นอีกจำนวนมาก จะสร้างปัญหาไม่สิ้นสุด 
จึงขอความกรุณาท่านผู้ว่าชัชชาติช่วยเหลือประชาชนบ้านอยู่อาศัย ด้วยการที่ไม่อนุญาตให้มีการสร้างหอพักเพิ่มในซอยพหลโยธิน53แยก13
อีกต่อไป  
จะเป็นพระคุณอย่างสูง